《答王叔润》
明代·卢大雅

天禄然藜懒校经，扁舟随处入鸥汀。西风举扇无王导，东海移家有管宁。

溪雨初晴云更白，湖霜未落草犹青。客楼寂寞江天外，几度遥瞻处士星。

作者简介：卢大雅，贵溪人，混成院道士。工诗为顾元等所称道。吴伯理，号巢云子，龙虎山道士。永乐（1403～1424）中任上清宫提点。随四十三代天师张宇初访张三丰，入蜀居鹤鸣山。博通经史，工诗文，精篆隶，亦能作枯木竹石。